Megközelítette idei csúcsát a forint: 287 alatt az euró | Gazdaság | Győr-Moson-Sopron - kisalfold.hu
Gazdaság > Megközelítette idei csúcsát a forint: 287 alatt az euró
Megközelítette idei csúcsát a forint: 287 alatt az euró
2012.04.25. 07:49
Egy forintra közelítette meg idei árfolyamcsúcsát a forint: szerdán kora délután 286,57 forinton is jegyezték az eurót.
Egy forintra közelítette meg idei árfolyamcsúcsát a forint: szerdán kora délután 286,57 forinton is jegyezték az eurót, ami egy forinttal drágább a február 21-én 285,56 forinton elért idei mélypontjánál.
Szerda délutáni árfolyamán a forint négy és fél százalékkal erősebb a brüsszeli tárgyalások előtt hétfőn délután tartott 299 forint feletti euró jegyzésnél.
A forint az idén január 5-én elért árfolyam mélypontjához képest szerdai árfolyamán már közel 12 százalékkal erősebb.
A forint 292-es euró jegyzés alatt tartózkodott a délelőtt folyamán, majd a bejelentésre a jegyzés 290 alá erősödött. Fél egykor az eurót már 288, 95 forinton jegyezték a bankközi deviza kereskedelemben.
Az eurót szerdán délelőtt tíz óra után 291,94 forinton jegyezték a bankközi deviza kereskedelemben a kedd délutáni 294,11 forinttal szemben.
A svájci frankot 242,95 forinton jegyzik 245,00 forint után, a dollár árfolyama szerda délelőtt 220,87 forint a kedd délutáni 222,80 forinttal szemben, a jent pedig 2,7206 forinton jegyzik 2,7179 forint helyett.
A forint kedden és szerdán az egyébként is szerény mértékben javuló európai befektetői hangulatban a térségbeli devizákat túlszárnyaló mértékben erősödött.
Az Orbán-Barroso megbeszélést a magyar miniszterelnök "áttörés-közelinek", a bizottsági elnök pedig "konstruktívnak" értékelte. Olli Rehn pénzügyi biztos pedig készségét fejezte ki a kötelezettségszegési eljárás lezárására a jegybanktörvény módosításainak elfogadása esetén.
Az EU/IMF készenléti hitelkeret-tárgyalások megkezdése elől elháruló akadályok reményében a forint a hétfő esti 299 feletti euró jegyzésről szerda délelőttre már több mint két és fél százalékkal erősödött. A forint 292 közeli euró jegyzésen utoljára március végén állt.
Szerda reggel is tartotta a keddi Orbán-Barroso találkozó nyomán megerősödött pozícióit a forint a bankközi devizapiacon.
Kevéssel hét óra után az eurót 293,28 forinton jegyezték a nemzetközi devizakereskedelemben a kedd esti 293,26 forint után.
Kedden egyértelműen a forint vezetett a térségi felzárkózó piacok valutáinak erősödési rangsorában; az Orbán-Barroso megbeszélések hatására a befektetők bizakodása tovább nőtt egy EU/IMF-megállapodás mielőbbi létrejöttében.
A svájci frank szerda reggel 244,01 forintot ért, míg kedd este 244,53-at. A dollár 222,27 forinton állt a kedd esti 222,23 forint után.
3. load 2012. április 25. 23:27
„2.Valaki
Ma szóltam is a brókernek, ha a forint eléri a 285-öt, eurót veszünk.
Forintra 299,14-nél cseréltem.
Azért ez nem rossz, igaz?”
2. Valaki 2012. április 25. 19:03
„máma már nem drágul tovább... a mutyizó elaludt! :))) Most kivárnak a hiénák.”
1. zsukov111 2012. április 25. 13:33
„Meddig ???”
VM: szeptember 15-ig kell befizetni a kárenyhítési hozzájárulást
Mezőgazdasági és Vidékfejlesztési Hivatalnak szeptember 15-ig kell befizetniük a gazdáknak a… Tovább olvasom